title: Decizia Comisiei din 8 mai 2017 privind compatibilitatea cu legislația Uniunii a măsurilor luate de Ungaria în temeiul articolului 14 din Directiva 2010/13/UE privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale)

text:
               4.7.2017

               RO

               Jurnalul Oficial al Uniunii Europene

               C 214/3

         DECIZIA COMISIEI
   din 8 mai 2017
   privind compatibilitatea cu legislația Uniunii a măsurilor luate de Ungaria în temeiul articolului 14 din Directiva 2010/13/UE privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale)
   (2017/C 214/04)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/13/UE a Parlamentului European și a Consiliului din 10 martie 2010 privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) (1), în special articolul 14 alineatul (2),
   având în vedere avizul comitetului instituit în temeiul articolului 29 din Directiva 2010/13/UE,
   întrucât:

               (1)

               Prin scrisoarea din 20 februarie 2017, Ungaria a notificat Comisiei anumite măsuri adoptate în temeiul articolului 14 alineatul (1) din Directiva 2010/13/UE.

               (2)

               Comisia a verificat, în termen de trei luni de la primirea respectivei notificări, compatibilitatea acestor măsuri cu dreptul Uniunii, în special în ceea ce privește proporționalitatea măsurilor și transparența procedurii naționale de consultare.

               (3)

               La analizarea măsurilor, Comisia a luat în considerare informațiile disponibile privind piața maghiară a audiovizualului, în special în ceea ce privește impactul asupra pieței serviciilor de televiziune.

               (4)

               Lista evenimentelor de importanță majoră pentru societate a fost întocmită de Ungaria în mod clar și transparent, în urma unei ample consultări publice.

               (5)

               Pe baza datelor detaliate și a cotelor de audiență furnizate de autoritățile maghiare, Comisia a verificat dacă lista evenimentelor desemnate, întocmită în conformitate cu articolul 14 alineatul (1) din Directiva 2010/13/UE, întrunește cel puțin două dintre următoarele criterii, considerate a fi indicatori fiabili ai importanței unor astfel de evenimente pentru societate: (i) un interes general deosebit în statul membru, nu numai o semnificație pentru cei care urmăresc de obicei sportul sau activitatea respectivă; (ii) o importanță culturală distinctă și general recunoscută pentru populația statului membru, în special în calitate de catalizator al identității culturale; (iii) implicarea echipei naționale în evenimentul respectiv, în contextul unei competiții sau al unui turneu de importanță internațională; și (iv) faptul că evenimentul este difuzat în mod tradițional de televiziunile gratuite și beneficiază de cote ridicate de audiență.

               (6)

               Lista evenimentelor de importanță majoră pentru societate care a fost notificată conține o serie de evenimente desemnate, considerate drept evenimente de importanță majoră pentru societate, cum este cazul Jocurilor Olimpice de vară și de iarnă, la care participă echipa națională maghiară ori unul sau mai mulți atleți maghiari. Așa cum au demonstrat autoritățile maghiare, Jocurile Olimpice de vară și de iarnă sunt foarte populare în rândul publicului larg, nu doar în rândul persoanelor care urmăresc de obicei evenimente sportive. Aceste evenimente atrag cote ridicate de audiență și sunt în mod tradițional difuzate de posturile de televiziune gratuite.

               (7)

               Meciurile de deschidere, sferturile de finală, semifinalele și finalele Cupei Mondiale FIFA și ale Campionatului European UEFA sunt, de asemenea, considerate evenimente de importanță majoră pentru societate. Așa cum au demonstrat autoritățile maghiare, evenimentele menționate prezintă un interes general deosebit în Ungaria, fiind foarte populare în rândul publicului larg, nu doar în rândul persoanelor care urmăresc de obicei evenimente sportive. Acestea implică participarea unei echipe naționale la un turneu internațional de importanță majoră. De asemenea, ele atrag cote ridicate de audiență și sunt în mod tradițional difuzate de posturile de televiziune gratuite.

               (8)

               Lista cuprinde, de asemenea, toate meciurile jucate de echipa națională masculină a Ungariei în cadrul Cupei Mondiale FIFA și al Campionatului European UEFA, precum și meciurile de calificare pentru aceste evenimente și meciurile amicale oficiale. Așa cum au demonstrat autoritățile maghiare, aceste evenimente suscită un interes general deosebit în societatea maghiară, nu doar în rândul persoanelor care urmăresc de obicei fotbalul. Acestea implică participarea unei echipe naționale la un turneu internațional de importanță majoră. De asemenea, ele atrag cote ridicate de audiență și sunt în mod tradițional difuzate de posturile de televiziune gratuite.

               (9)

               Finala Ligii Campionilor UEFA, precum și meciurile Ligii Campionilor UEFA și ale Ligii UEFA Europa la care participă o echipă a unui club maghiar sunt de asemenea considerate evenimente de importanță majoră pentru societate. Evenimentele menționate suscită un interes general deosebit în societatea maghiară, fiind populare în rândul publicului larg, nu doar în rândul persoanelor care urmăresc de obicei fotbalul. Acestea implică, de asemenea, participarea echipelor unor cluburi maghiare la un turneu internațional de importanță majoră. Ele atrag cote ridicate de audiență și sunt în mod tradițional difuzate de posturile de televiziune gratuite.

               (10)

               Meciurile Campionatului European de handbal masculin și feminin al EHF la care participă echipa națională maghiară sunt, de asemenea, considerate evenimente de importanță majoră pentru societate. Autoritățile maghiare evidențiază faptul că acestea prezintă un interes general deosebit în Ungaria, nu numai în rândul suporterilor acestei discipline. Acestea implică în general participarea unei echipe maghiare, atrag cote ridicate de audiență și sunt în mod tradițional difuzate de posturile de televiziune gratuite.

               (11)

               Lista cuprinde, de asemenea, toate meciurile Ligii Campionilor EHF și ale Ligii Campionilor EHF feminine în care joacă echipe ale unor cluburi maghiare. Autoritățile maghiare au demonstrat că evenimentele respective suscită un interes general deosebit în societatea maghiară, nu doar în rândul persoanelor care urmăresc de obicei handbalul. Acestea implică participarea echipelor unor cluburi maghiare la un turneu internațional. De asemenea, ele atrag cote ridicate de audiență și sunt în mod tradițional difuzate de posturile de televiziune gratuite.

               (12)

               Meciurile de polo pe apă masculin ale Ligii Mondiale a FINA și meciurile Ligii Campionilor LEN la care participă echipa națională maghiară sunt, de asemenea, considerate evenimente de importanță majoră pentru societate. Autoritățile maghiare evidențiază că evenimentele respective suscită un interes general deosebit în Ungaria, nu doar în rândul persoanelor care urmăresc de obicei acest sport. Interesul general deosebit este întărit de faptul că echipa națională maghiară a obținut rezultate foarte bune în aceste turnee. Acestea implică participarea echipei naționale la un turneu internațional. Ele atrag cote ridicate de audiență și sunt în mod tradițional difuzate de posturile de televiziune gratuite.

               (13)

               Lista include, de asemenea, Marele Premiu de Formula 1 al Ungariei, care este considerat un eveniment de importanță majoră pentru societate. Așa cum demonstrează autoritățile maghiare, evenimentul respectiv suscită un interes general deosebit în societatea maghiară, nu doar în rândul persoanelor care urmăresc de obicei acest sport. Acesta atrage cote ridicate de audiență și este în mod tradițional difuzat de posturile de televiziune gratuite.

               (14)

               Măsurile desemnate nu depășesc ceea ce este necesar pentru a atinge obiectivul urmărit, și anume protecția dreptului la informare și accesul larg al publicului la transmiterile televizate ale unor evenimente de importanță majoră pentru societate. Această concluzie ia în considerare metodele de difuzare a evenimentelor în cauză, definiția „organismului de radiodifuziune calificat”, rolul Consiliului maghiar al audiovizualului în soluționarea disputelor apărute în cursul punerii în aplicare a măsurilor, precum și faptul că decizia care stabilește lista evenimentelor se va aplica evenimentelor pentru care sunt încheiate contracte privind drepturile exclusive după intrarea în vigoare a deciziei. Prin urmare, se poate concluziona că efectele asupra dreptului de proprietate, în conformitate cu articolul 17 din Carta drepturilor fundamentale a Uniunii Europene, nu depășesc efectele intrinsec legate de includerea evenimentelor în cauză pe lista prevăzută la articolul 14 alineatul (1) din Directiva 2010/13/UE.

               (15)

               Din aceleași motive, măsurile maghiare par a fi proporționale pentru a justifica o derogare de la libertatea fundamentală de a presta servicii prevăzută la articolul 56 din Tratatul privind funcționarea Uniunii Europene. Interesul public superior este de a asigura accesul publicului larg la difuzarea unor evenimente de importanță majoră pentru societate. În plus, măsurile adoptate de Ungaria nu constituie nicio discriminare sau împiedicare a accesului pe piață al altor organisme de radiodifuziune, titulari de drepturi sau altor agenți economici din statele membre.

               (16)

               Măsurile desemnate sunt, în plus, compatibile cu normele Uniunii în materie de concurență. Definiția organismelor de radiodifuziune calificate pentru a transmite evenimentele menționate se bazează pe criterii obiective, care permit o concurență efectivă și potențială pentru achiziționarea drepturilor de difuzare a acestor evenimente. În plus, numărul evenimentelor desemnate nu este atât de disproporționat încât să denatureze concurența pe piețele din aval ale televiziunilor gratuite și cu plată. Prin urmare, se poate considera că efectele asupra liberei concurențe nu depășesc efectele intrinsec legate de includerea evenimentelor în cauză pe lista prevăzută la articolul 14 alineatul (1) din Directiva 2010/13/UE.

               (17)

               Comisia a comunicat celorlalte state membre măsurile luate de Ungaria și a prezentat rezultatele acestei verificări comitetului instituit în temeiul articolului 29 din Directiva 2010/13/UE. Comitetul a adoptat un aviz favorabil,

         DECIDE:
   Articol unic
   (1)   Măsurile adoptate de Ungaria în temeiul articolului 14 alineatul (1) din Directiva 2010/13/UE și notificate Comisiei în temeiul articolului 14 alineatul (2) din directiva respectivă sunt compatibile cu dreptul Uniunii.
   (2)   Măsurile adoptate de Ungaria se publică în Jurnalul Oficial al Uniunii Europene.

      Adoptată la Bruxelles, 8 mai 2017.

            Pentru Comisie

         Andrus ANSIP

            Vicepreședinte

      (1)  JO L 95, 15.4.2010, p. 1.


title: Decizia (UE) 2015/297 a Băncii Centrale Europene din 15 decembrie 2014 de modificare a Deciziei BCE/2010/23 privind repartizarea venitului monetar al băncilor centrale naționale ale statelor membre a căror monedă este euro (BCE/2014/56)

text:
               25.2.2015

               RO

               Jurnalul Oficial al Uniunii Europene

               L 53/21

         DECIZIA (UE) 2015/297 A BĂNCII CENTRALE EUROPENE
   din 15 decembrie 2014
   de modificare a Deciziei BCE/2010/23 privind repartizarea venitului monetar al băncilor centrale naționale ale statelor membre a căror monedă este euro (BCE/2014/56)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 32.2 și articolul 32.7,
   întrucât:

               (1)

               Decizia BCE/2010/23 (1) stabilește mecanismul pentru cumularea și alocarea venitului monetar rezultat din operațiunile de politică monetară.

               (2)

               Având în vedere Deciziile BCE/2014/40 (2) și BCE/2014/45 (3), este necesară ajustarea activelor identificabile pentru a lua în calcul valoarea câștigurilor și pierderilor realizate rezultate din cedările de titluri de valoare păstrate în scopuri de politică monetară, pentru perioada cuprinsă între cedare și sfârșitul trimestrului următor.

               (3)

               Având în vedere faptul că dobânda ce se acumulează pentru operațiunile de politică monetară cu scadența la un an sau mai mult este cumulată înainte de colectarea ei la sfârșitul operațiunii, ar trebui efectuată o ajustare a modului de calcul a bazei de calcul și a activelor identificabile în temeiul anexelor I și II la Decizia BCE/2010/23.

               (4)

               Decizia BCE/2010/23 ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificare
   Anexele I și II la Decizia BCE/2010/23 se înlocuiesc cu textul din anexele I și II la prezenta decizie.
   Articolul 2
   Intrare în vigoare
   Prezenta decizie intră în vigoare la 31 decembrie 2014.

      Adoptată la Frankfurt pe Main, 15 decembrie 2014.

            Președintele BCE

         Mario DRAGHI

      (1)  Decizia BCE/2010/23 din 25 noiembrie 2010 privind repartizarea venitului monetar al băncilor centrale naționale ale statelor membre a căror monedă este euro (JO L 35, 9.2.2011, p. 17).

      (2)  Decizia BCE/2014/40 din 15 octombrie 2014 privind punerea în aplicare a celui de al treilea program de achiziționare de obligațiuni garantate (JO L 335, 22.11.2014, p. 22).

      (3)  Decizia (UE) 2015/5 a Băncii Centrale Europene din 19 noiembrie 2014 privind punerea în aplicare a programului de achiziționare de titluri garantate cu active (BCE/2014/45) (JO L 1, 6.1.2015, p. 4).

      ANEXA I

            „ANEXA I

               STRUCTURA BAZEI DE CALCUL

                        A.

                        Baza de calcul cuprinde, cu excluderea oricărui alt element:

                                    1.

                                    Bancnote în circulație
                                    În sensul prezentei anexe, în cursul anului substituirii monedei fiduciare cu moneda euro pentru fiecare nouă BCN care intră în Eurosistem, «Bancnote aflate în circulație»:

                                                (a)

                                                includ bancnotele emise de BCN și exprimate în unitatea sa monetară națională; și

                                                (b)

                                                trebuie reduse cu valoarea împrumuturilor neremunerate legate de bancnotele euro care au făcut obiectul alimentării anticipate, care nu au fost încă debitate (componentă a elementului de activ 6 din BA).

                                          Ulterior anului substituirii monedei fiduciare cu moneda euro relevant, pentru fiecare BCN, «bancnote în circulație» înseamnă bancnote exprimate în euro, cu excluderea oricăror altor bancnote.
                                    Dacă data substituirii monedei fiduciare cu moneda euro este o zi în care TARGET2 este închis, pasivul unei BCN care rezultă din bancnotele euro care au făcut obiectul alimentării anticipate în temeiul Orientării BCE/2006/9 și au intrat în circulație înainte de data substituirii monedei fiduciare cu moneda euro face parte din baza de calcul (ca parte a conturilor de corespondent din postul de pasiv 10.4 din BA) până ce pasivul devine parte a angajamentelor intra-Eurosistem care rezultă din tranzacții TARGET2.

                                    2.

                                    Angajamentele exprimate în euro față de instituțiile de credit din zona euro, legate de operațiunile de politică monetară, care includ oricare dintre următoarele elemente:

                                                (a)

                                                conturi curente, inclusiv rezervele minime obligatorii conform articolului 19.1 din Statutul SEBC (postul de pasiv 2.1 din BA);

                                                (b)

                                                sume aflate în depozite în cadrul facilității de depozit din Eurosistem (postul de pasiv 2.2 din BA);

                                                (c)

                                                depozite la termen (postul de pasiv 2.3 din BA);

                                                (d)

                                                angajamente ce rezultă din operațiuni de reglaj fin sub formă de tranzacții reversibile (postul de pasiv 2.4 din BA);

                                                (e)

                                                depozitele legate de apelurile în marjă (postul de pasiv 2.5 din BA).

                                    3.

                                    Pasive sub formă de depozite către contrapărțile Eurosistemului care nu și-au îndeplinit obligațiile, reclasificate de la postul de pasiv 2.1 din BA.

                                    4.

                                    Angajamente intra-Eurosistem ale BCN provenite din emisiunea BCE de certificate de creanță în temeiul capitolului 3.3 din anexa I la Orientarea BCE/2011/4 (1) (elementul de pasiv 10.2 din BA).

                                    5.

                                    Angajamentele nete intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie (parte a postului de pasiv 10.3 din BA).

                                    6.

                                    Angajamentele nete intra-Eurosistem rezultate din tranzacții TARGET2 remunerate la o rată de referință (parte din postul de pasiv 10.4 din BA).

                                    7.

                                    Dobânda acumulată înregistrată la sfârșit de trimestru de fiecare BCN pentru angajamentele de politică monetară cu scadența la un an sau mai mult (parte din postul de pasiv 12.2 din BA).

                        B.

                        Valoarea bazei de calcul a fiecărei BCN se calculează în conformitate cu principiile și normele contabile armonizate prevăzute de Orientarea BCE/2010/20.

         (1)  Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (JO L 331, 14.12.2011, p. 1).”

      ANEXA II

            „ANEXA II

               ACTIVE IDENTIFICABILE

                        A.

                        Activele identificabile includ, cu excluderea oricărui alt element:

                                    1.

                                    Acordarea de împrumuturi în euro instituțiilor de credit din zona euro în legătură cu operațiunile de politică monetară (postul de activ 5 din BA).

                                    2.

                                    Titluri de valoare deținute în scopuri de politică monetară (postul de activ 7.1 din BA).

                                    3.

                                    Creanțe intra-Eurosistem echivalente transferului de active din rezervele valutare, altele decât aurul, către BCE în temeiul articolului 30 din Statutul SEBC (parte din postul de activ 9.2 din BA).

                                    4.

                                    Creanțe nete intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie (parte a postului de activ 9.4 din BA).

                                    5.

                                    Creanțe nete intra-Eurosistem rezultate din tranzacții TARGET2 remunerate la rata de referință (parte din postul de activ 9.5 din BA).

                                    6.

                                    Aur, inclusiv creanțe legate de aurul transferat la BCE, într-o cantitate care să permită fiecărei BCN să identifice o anumită proporție din aurul său care corespunde aplicării cotei sale în grila de repartiție pentru capitalul subscris la cantitatea totală de aur identificat de toate BCN (postul de activ 1 și parte din postul de activ 9.2 din BA).
                                    În sensul prezentei decizii, valoarea aurului este stabilită pe baza prețului în euro pentru o uncie fină de aur de la 31 decembrie 2002.

                                    7.

                                    Creanțe rezultate din bancnotele euro care au făcut obiectul alimentării anticipate în conformitate cu Orientarea BCE/2006/9 și care ulterior au intrat în circulație înainte de data substituirii monedei fiduciare cu moneda euro (parte a postului de activ 4.1 din BA până la data substituirii monedei fiduciare cu moneda euro și, după aceea, parte din conturile de corespondent în cadrul postului de activ 9.5 din BA), dar numai până când creanțele respective devin parte a creanțelor intra-Eurosistem rezultate din tranzacțiile TARGET2.

                                    8.

                                    Creanțe exigibile care rezultă din neîndeplinirea obligațiilor de către contrapărțile Eurosistemului în contextul operațiunilor de credit din Eurosistem, și/sau active financiare sau creanțe (în raport cu terți) alocate și/sau dobândite în contextul valorificării garanțiilor oferite de contrapărțile Eurosistemului care nu și-au îndeplinit obligațiile în contextul operațiunilor de credit din Eurosistem reclasificate de la postul de activ 5 din BA (parte a postului de activ 11.6 din BA).

                                    9.

                                    Dobânda acumulată înregistrată la sfârșit de trimestru de fiecare BCN pentru activele rezultate din operațiunile de politică monetară cu scadența la un an sau mai mult (parte din postul de activ 11.5 din BA).

                        B.

                        Valoarea activelor identificabile ale fiecărei BCN se calculează în conformitate cu principiile și normele contabile armonizate prevăzute de Orientarea BCE/2010/20.”


title: 2014/364/UE: Decizia Consiliului din 12 iunie 2014 privind poziția care urmează să fie adoptată, în numele Uniunii Europene, de către Comitetul mixt al SEE referitoare la modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

text:
               18.6.2014

               RO

               Jurnalul Oficial al Uniunii Europene

               L 178/11

         DECIZIA CONSILIULUI
   din 12 iunie 2014
   privind poziția care urmează să fie adoptată, în numele Uniunii Europene, de către Comitetul mixt al SEE referitoare la modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

      (2014/364/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 196 coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la acord.

               (3)

               Protocolul 31 la Acordul privind SEE conține dispoziții și măsuri privind cooperarea în domenii specifice în afara celor patru libertăți.

               (4)

               Este oportună extinderea cooperării dintre părțile contractante la acord în vederea includerii Deciziei nr. 1313/2013/UE a Parlamentului European și a Consiliului (3).

               (5)

               Prin urmare, Protocolul 31 la Acordul privind SEE ar trebui modificat în consecință astfel încât această cooperare extinsă să poată fi realizată începând cu 1 ianuarie 2014.

               (6)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează a fi adoptată, în numele Uniunii Europene, în cadrul Comitetului mixt al SEE, în ceea ce privește modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării sale.

      Adoptată la Luxemburg, 12 iunie 2014.

            Pentru Consiliu

            Președintele

         Y. MANIATIS

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  Decizia nr. 1313/2013/UE a Parlamentului European și a Consiliului din 17 decembrie 2013 privind un mecanism de protecție civilă al Uniunii (JO L 347, 20.12.2013, p. 924).

      PROIECT
      DECIZIA NR. .../2014 A COMITETULUI MIXT AL SEE
      din
      privind modificarea Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
      întrucât:

                  (1)

                  Este oportună extinderea cooperării dintre părțile contractante la Acordul privind SEE în vederea includerii Deciziei nr. 1313/2013/UE a Parlamentului European și a Consiliului din 17 decembrie 2013 referitoare la un mecanism de protecție civilă al Uniunii (1).

                  (2)

                  Prin urmare, Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată începând cu 1 ianuarie 2014,

            ADOPTĂ PREZENTA DECIZIE:
      Articolul 1
      La articolul 10 alineatul (8) din Protocolul 31 la Acordul privind SEE se adaugă următoarea literă:

                  „(d)

                  Acte comunitare care produc efecte începând cu 1 ianuarie 2014:

                              —

                                 32013 D 1313: Decizia nr. 1313/2013/UE a Parlamentului European și a Consiliului din 17 decembrie 2013 privind un mecanism de protecție civilă al Uniunii (JO L 347, 20.12.2013, p. 924).
                              Principatul Liechtenstein este exceptat de la participarea și contribuția financiară la acest program.”

            Articolul 2
      Prezenta decizie intră în vigoare în ziua următoare datei la care s-a efectuat ultima notificare în conformitate cu articolul 103 alineatul (1) din Acordul privind SEE (2).
      Se aplică începând cu 1 ianuarie 2014.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii

               Comitetului mixt al SEE

         (1)  JO L 347, 20.12.2013, p. 924.

         (2)  [Nu au fost semnalate obligații constituționale.] [Au fost semnalate obligații constituționale.]


title: 2012/617/UE: Decizia Parlamentului European din 10 mai 2012 privind închiderea conturilor Întreprinderii comune SESAR pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/355

         DECIZIA PARLAMENTULUI EUROPEAN
   din 10 mai 2012
   privind închiderea conturilor Întreprinderii comune SESAR pentru exercițiul financiar 2010
   (2012/617/UE)
   PARLAMENTUL EUROPEAN,

               —

               având în vedere conturile anuale ale Întreprinderii comune SESAR pentru exercițiul financiar 2010,

               —

               având în vedere Raportul Curții de Conturi privind conturile anuale ale Întreprinderii comune SESAR pentru exercițiul financiar 2010, însoțit de răspunsurile Întreprinderii comune (1),

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1361/2008 al Consiliului din 16 decembrie 2008 de modificare a Regulamentului (CE) nr. 219/2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0114/2012),

               1.

               aprobă închiderea conturilor Întreprinderii comune SESAR pentru exercițiul financiar 2010;

               2.

               încredințează Președintelui sarcina de a transmite prezenta decizie directorului executiv al Întreprinderii comune SESAR, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 368, 16.12.2011, p. 32.

      (2)  JO L 248, 16.9.2002, p. 1.

      (3)  JO L 352, 31.12.2008, p. 12.

      (4)  JO L 357, 31.12.2002, p. 72.


title: Decizia Consiliului din 13 decembrie 1982 privind coordonarea activităților statelor membre și ale instituțiilor comunitare în vederea evaluării necesității de a se înființa un sistem informațional interinstituțional la nivelul Comunității și pregătirea propunerilor de înființare

text:
Anunţ juridic important

|

31982D0869

Official Journal L 368 , 28/12/1982 P. 0040 - 0041 Finnish special edition: Chapter 1 Volume 2 P. 0028  Spanish special edition: Chapter 13 Volume 19 P. 0003  Swedish special edition: Chapter 1 Volume 2 P. 0028  Portuguese special edition Chapter 13 Volume 19 P. 0003  Ediţie specială în limba cehă Chapter 01 Volume 01 P. 136  - 137 Ediţie specială în limba estonă Chapter 01 Volume 01 P. 136  - 137 Ediţie specială în limba maghiară Chapter 01 Volume 01 P. 136  - 137 Ediţie specială în limba lituaniană Chapter 01 Volume 01 P. 136  - 137 Ediţie specială în limba letonă Chapter 01 Volume 01 P. 136  - 137 Ediţie specială în limba malteză Chapter 01 Volume 01 P. 136  - 137 Ediţie specială în limba polonă Chapter 01 Volume 01 P. 136  - 137 Ediţie specială în limba slovacă Chapter 01 Volume 01 P. 136  - 137 Ediţie specială în limba slovenă Chapter 01 Volume 01 P. 136  - 137

		19821213Decizia Consiliuluidin 13 decembrie 1982privind coordonarea activităților statelor membre și ale instituțiilor comunitare în vederea evaluării necesității de a se înființa un sistem informațional interinstituțional la nivelul Comunității și pregătirea propunerilor de înființare(82/869/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene și, în special, articolul 235 al acestuia,având în vedere propunerea Comisiei,având în vedere avizul Adunării [1],având în vedere avizul Comitetului Economic și Social [2],întrucât integrarea prelucrării de date, a prelucrării de text și a telecomunicațiilor a dus la apariția unor noi tehnologii informaționale care ar putea fi utilizate pentru îmbunătățirea desfășurării lucrărilor comunitare, în special a schimbului din ce în ce mai mare de informații între instituțiile comunitare și administrațiile statelor membre;întrucât introducerea necoordonată a unor noi tehnologii informaționale în instituțiile comunitare și în administrațiile statelor membre comportă riscul apariției unor noi bariere în calea liberei circulații a informațiilor;întrucât definirea clară a posibilităților de aplicare și a necesităților utilizatorilor în cadrul instituțiilor comunitare și al administrațiilor statelor membre ar avea un efect pozitiv asupra stabilirii reglementărilor tehnice pentru sistemele informatice nespecifice producătorilor individuali și asupra extinderii rețelelor publice de telecomunicații și a utilizării lor pentru sistemele informatice; întrucât este de așteptat, prin urmare, ca acest fapt să încurajeze inovațiile industriale;întrucât este indicată, în consecință, stabilirea unei proceduri de coordonare cu scopul de a evalua necesitățile instituțiilor comunitare și ale administrațiilor naționale competente în ceea ce privește noile tehnologii informaționale și de a institui acorduri comune pentru schimburi de informații nespecifice producătorilor individuali, ținând seama de standardizarea internațională;întrucât, deoarece tratatul nu a prevăzut competențele specifice de acțiune necesare pentru adoptarea prezentei decizii, este necesară invocarea articolul 235,DECIDE:Articolul 1Statele membre și Comisia își coordonează activitățile în ceea ce privește:1. identificarea și evaluarea necesităților;2. dacă este cazul, pregătirea unui program de concepere și realizare;3. instituirea de acorduri comune pentru schimburi de informații nespecifice producătorilor individuali, ținând seama de standardizarea internațională,pentru crearea, la nivelul Comunității, a unui sistem informațional interinstituțional integrat (INSIS), care va permite utilizarea noilor tehnologii electronice pentru schimburile de informații între administrațiile instituțiilor comunitare și statele membre. Celelalte instituții și organisme comunitare sunt invitate să participe la această coordonare. Comisia este responsabilă cu realizarea coordonării prin intermediul unui comitet consultativ compus din reprezentanți ai statelor membre și ai instituțiilor și organismelor comunitare, cu atribuții definite în anexă.Articolul 2După încheierea lucrărilor menționate în articolul 1, Comisia înaintează un raport Consiliului și Parlamentului și prezintă, în termen de cel mult 12 luni de la data intrării în vigoare a prezentei decizii, propunerile pe care le consideră necesare.Articolul 3Prezenta decizie intră în vigoare la data publicării în Jurnalul Oficial al Comunităților Europene.Adoptată la Bruxelles, 13 decembrie 1982.Pentru ConsiliuPreședinteleU. Ellemann-Jensen[1] JO C 125, 17.5.1982, p. 170.[2] JO C 343, 31.12.1981, p. 4.--------------------------------------------------19821213ANEXĂCOMITETUL CONSULTATIVATRIBUȚII1. Atribuții principale1.1. Atribuție generalăFuncția generală a comitetului consultativ este sprijinirea Comisiei în:- identificarea și evaluarea necesităților;- dacă este cazul, pregătirea unui program de concepere și realizare;- instituirea de acorduri comune pentru un schimb de informații nespecifice producătorilor individuali, ținând seama de standardizarea internaționalăpentru un sistem comunitar informațional (INSIS).1.2. Atribuții specificeAtribuțiile specifice ale comitetului consultativ includ următoarele:1.2.1. sprijinirea Comisiei la identificarea necesităților existente și potențiale,1.2.2. sprijinirea Comisiei la identificarea proiectelor privind tehnologia informațională, derulate în statele membre și în instituțiile comunitare,1.2.3. consultanță acordată Comisiei privind obiectivele proiectelor INSIS și prioritățile de implementare,1.2.4. consultanță acordată Comisiei privind concordanța dintre planurile INSIS și activitățile în domeniu întreprinse în statele membre și în instituțiile comunitare,1.2.5. consultanță acordată Comisiei privind standardele care au relevanță pentru INSIS,1.2.6. consultanță acordată Comisiei privind coordonarea din timp cu administrația poștală și cu industria.2. Frecvența reuniunilorLa intervale de aproximativ două luni.3. Durata lucrărilorAproximativ opt luni.4. ParticipanțiMaxim trei reprezentanți din fiecare stat membru și din fiecare instituție comunitară, membrii fiecărei delegații reprezentând, pe cât posibil, toate domeniile de specialitate în materie (tehnologia informațiilor, necesitățile utilizatorilor etc.).Secretariatul este asigurat de Comisie.--------------------------------------------------


title: Numărul delegațiilor interparlamentare, al delegațiilor la comisiile parlamentare mixte și al delegațiilor la comisiile parlamentare de cooperare și la adunările parlamentare multilaterale Decizia Parlamentului European din 6 mai 2009 privind numărul delegațiilor interparlamentare, al delegațiilor la comisiile parlamentare mixte, al delegațiilor la comisiile parlamentare de cooperare și la adunările parlamentare multilaterale

text:
               5.8.2010

               RO

               Jurnalul Oficial al Uniunii Europene

               CE 212/136

         Miercuri, 6 mai 2009Numărul delegațiilor interparlamentare, al delegațiilor la comisiile parlamentare mixte și al delegațiilor la comisiile parlamentare de cooperare și la adunările parlamentare multilaterale
   P6_TA(2009)0349
   Decizia Parlamentului European din 6 mai 2009 privind numărul delegațiilor interparlamentare, al delegațiilor la comisiile parlamentare mixte, al delegațiilor la comisiile parlamentare de cooperare și la adunările parlamentare multilaterale
   2010/C 212 E/24

      Parlamentul European,
   având în vedere propunerea Conferinței președinților,
   având în vedere articolele 188 și 190 din Regulamentul său de procedură,
   având în vedere acordurile de asociere, cooperare și de altă natură încheiate de Uniunea Europeană cu țări care nu sunt membre ale Uniunii Europene;
   doritor să consolideze democrația parlamentară prin încurajarea unui dialog interparlamentar continuu,

               1.

               decide ca numărul delegațiilor și al grupărilor lor regionale să fie după cum urmează:

                  (a)   Europa, Balcanii de Vest și Turcia

               Delegații la:

                           —

                           Comisia parlamentară mixtă UE-Croația

                           —

                           Comisia parlamentară mixtă UE- Fosta Republică Iugoslavă a Macedoniei

                           —

                           Comisia parlamentară mixtă UE-Turcia

                     Delegația pentru relațiile cu Elveția, Islanda și Norvegia și la Comisia parlamentară mixtă a Spațiului Economic European (SEE)
               Delegația pentru relațiile cu Albania, Bosnia și Herțegovina, Serbia, Muntenegru și Kosovo

                  (b)   Rusia, statele membre ale Parteneriatului estic, Asia Centrală și Mongolia

               Delegația la Comisia parlamentară de cooperare UE-Rusia
               Delegația la Comisia parlamentară de cooperare UE-Ucraina
               Delegația la Comisia parlamentară de cooperare UE-Moldova
               Delegația pentru relațiile cu Belarus
               Delegația la comisiile parlamentare de cooperare UE-Armenia, UE-Azerbaidjan și UE-Georgia
               Delegația la comisiile parlamentare de cooperare UE-Kazahstan, UE- Kârgâzstan și UE-Uzbekistan și pentru relațiile cu Tadjikistan, Turkmenistan și Mongolia

                  (c)   Maghreb, Mashrek, Israel, Palestina

               Delegația pentru relațiile cu:

                           —

                           Israel

                           —

                           Consiliul Legislativ Palestinian

                           —

                           țările din Maghreb și cu Uniunea Maghrebului Arab

                           —

                           țările din Mashrek

                  (d)   Peninsula Arabică, Irak, Iran

               Delegația pentru relațiile cu:

                           —

                           Peninsula Arabică

                           —

                           Irak

                           —

                           Iran

                  (e)   America de Nord și America de Sud

               Delegația pentru relațiile cu:

                           —

                           Statele Unite ale Americii

                           —

                           Canada

                           —

                           țările din America Centrală

                           —

                           țările din Comunitatea Andină

                           —

                           Mercosur

                     Delegația la Comisia parlamentară mixtă UE-Mexic
               Delegația la Comisia parlamentară mixtă UE-Chile

                  (f)   Asia/Pacific

               Delegația pentru relațiile cu:

                           —

                           Japonia

                           —

                           Republica Populară Chineză

                           —

                           India

                           —

                           Afganistan

                           —

                           țările din Asia de Sud

                           —

                           țările din Asia de Sud-Est și cu Asociația Națiunilor din Asia de Sud-Est (ASEAN)

                           —

                           Peninsula Coreeană

                           —

                           Australia și Noua Zeelandă

                  (g)   Africa

               Delegația pentru relațiile cu:

                           —

                           cu Africa de Sud

                           —

                           Parlamentul Panafrican

                  (h)   adunări multilaterale

               Delegația la Adunarea Parlamentară Paritară ACP-UE
               Delegația la Adunarea Parlamentară Euro-Mediteraneeană
               Delegația la Adunarea Parlamentară Euro-Latinoamericană
               Delegația la Adunarea Parlamentară Euronest
               Delegația pentru relațiile cu Adunarea Parlamentară a NATO (care va consta din membri ai Subcomisiei pentru securitate și apărare).

               2.

                           (a)

                           decide că membrii comisiilor parlamentare APE să fie aleși exclusiv din cadrul Comisiei pentru comerț internațional și al Comisiei pentru dezvoltare, asigurând menținerea rolului coordonator al Comisiei pentru comerț internațional, competentă în fond, precum și că aceștia ar trebui să-și coordoneze strâns activitatea cu Adunarea Parlamentară Paritară ACP-UE;

                           (b)

                           decide că membrii adunărilor parlamentare Euromediteraneană, Euro-Latino-Americană și Euronest să fie aleși exclusiv din delegațiile bilaterale sau subregionale din cadrul fiecărei adunări;

               3.

               reamintește decizia Conferinței Președinților de a stabili o Adunare Parlamentară Euronest care să asocieze Parlamentul European cu parlamentele Ucrainei, Moldovei, Belarusului, Armeniei, Azerbaidjanului și Georgiei; decide că,în ceea ce privește Belarus, Conferința Președinților va face propuneri privind reprezentarea Belarusului în Adunarea Parlamentară Euronest;

               4.

               decide că Conferința președinților de delegație ar trebui să redacteze un proiect de calendar anual, care ar urma să fie adoptat de Conferința președinților după consultarea Comisiei pentru afaceri externe, a Comisiei pentru dezvoltare și a Comisiei pentru comerț internațional, cu condiția ca Conferința președinților să poată modifica calendarul în cauză pentru a răspunde unor evenimente politice;

               5.

               decide ca grupurile politice și deputații neafiliați să numească supleanți permanenți care vor activa în fiecare tip de delegație și ca numărul acestor supleanți să nu poată depăși numărul membrilor titulari care reprezintă grupurile sau deputații neafiliați;

               6.

               decide să intensifice cooperarea cu comisiile implicate în activitatea delegațiilor și să le consulte mai des prin organizarea unor reuniuni comune între aceste organisme, la locurile obișnuite de desfășurare a activității;

               7.

               va încerca să asigure la nivel practic că unul sau mai mulți dintre raportorii/președinții comisiilor vor putea să ia parte și ei la reuniunile delegațiilor, ale comisiilor parlamentare de cooperare, ale comisiilor parlamentare mixte și ale adunărilor parlamentare multilaterale; decide, de asemenea, ca Președintele, la cererea comună a președintelui delegației și a președintelui comisiei implicate, să autorizeze misiuni de acest tip;

               8.

               decide ca prezenta decizie să intre în vigoare în prima perioadă de sesiune a celei de-a șaptea legislaturi parlamentare.

               9.

               încredințează Președintelui sarcina de a transmite prezenta decizie Consiliului și Comisiei.


title: Decizia Consiliului din 8 iunie 2017 privind reînnoirea Consiliului de conducere al Centrului European pentru Dezvoltarea Formării Profesionale

text:
               17.6.2017

               RO

               Jurnalul Oficial al Uniunii Europene

               C 194/30

         DECIZIA CONSILIULUI
   din 8 iunie 2017
   privind reînnoirea Consiliului de conducere al Centrului European pentru Dezvoltarea Formării Profesionale
   (2017/C 194/04)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru dezvoltarea formării profesionale (1), în special articolul 4,
   având în vedere nominalizarea înaintată de guvernul Ungariei,
   întrucât:

               (1)

               Prin deciziile sale din 14 iulie 2015 (2) și 14 septembrie 2015 (3), Consiliul a numit membrii consiliului de conducere al Centrului European pentru Dezvoltarea Formării Profesionale pentru perioada 18 septembrie 2015-17 septembrie 2018.

               (2)

               Un post de membru în cadrul consiliului de conducere al centrului, din categoria reprezentanților guvernelor, a devenit vacant pentru Ungaria în urma demisiei domnului Lázló ODROBINA.

               (3)

               Membrii consiliului de conducere al centrului menționat anterior ar trebui numiți pentru durata rămasă a mandatului, care expiră la 17 septembrie 2018,

         DECIDE:
   Articolul 1
   Următoarea persoană este numită în calitatea de membru în cadrul consiliului de conducere al Centrului European pentru Dezvoltarea Formării Profesionale pentru restul mandatului, care se încheie la 17 septembrie 2018:
   REPREZENTANȚII GUVERNELOR

               UNGARIA

               doamna Krisztina VUJKOV TOMORNÉ

         Articolul 2
   Prezenta decizie se publică, pentru informare, în Jurnalul Oficial al Uniunii Europene.

      Adoptată la Luxemburg, 8 iunie 2017.

            Pentru Consiliu

            Președintele

         K. SIMSON

      (1)  JO L 39, 13.2.1975, p. 1.

      (2)  JO C 232, 16.7.2015, p. 2.

      (3)  JO C 305, 16.9.2015, p. 2.


title: 2012/717/: Decizia Consiliului din 20 noiembrie 2012 de numire a unui membru spaniol în cadrul Comitetului Regiunilor

text:
               24.11.2012

               RO

               Jurnalul Oficial al Uniunii Europene

               L 326/16

         DECIZIA CONSILIULUI
   din 20 noiembrie 2012
   de numire a unui membru spaniol în cadrul Comitetului Regiunilor
   (2012/717/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului doamnei Esperanza AGUIRRE GIL DE BIEDMA,

         ADOPTĂ PREZENTA DECIZIE:
   Articolul 1
   Se numește în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Ignacio GONZÁLEZ GONZÁLEZ, Presidente de la Comunidad Autónoma de Madrid.

         Articolul 2
   Prezenta decizie intră în vigoare la data adoptării.

      Adoptată la Bruxelles, 20 noiembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2010/756/: Decizia Parlamentului European din 7 octombrie 2010 referitoare la descărcarea de gestiune pentru execuția bugetului Colegiului European de Poliție aferent exercițiului financiar 2008

text:
               7.12.2010

               RO

               Jurnalul Oficial al Uniunii Europene

               L 320/11

         DECIZIA PARLAMENTULUI EUROPEAN
   din 7 octombrie 2010
   referitoare la descărcarea de gestiune pentru execuția bugetului Colegiului European de Poliție aferent exercițiului financiar 2008
   (2010/756/UE)
   PARLAMENTUL EUROPEAN,
   având în vedere conturile anuale ale Colegiului European de Poliție pentru exercițiul financiar 2008,
   având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2008, însoțit de răspunsurile Colegiului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere Decizia sa din 5 mai 2010 (2) de amânare a deciziei de descărcare de gestiune pentru exercițiul financiar 2008, precum și răspunsurile directorului Colegiului European de Poliție,
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,
   având în vedere articolul 77 și anexa VI la Regulamentul său de procedură,
   având în vedere al doilea raport al Comisiei pentru control bugetar (A7-0253/2010),

               1.

               refuză să acorde directorului Colegiului European de Poliție descărcarea de gestiune pentru execuția bugetului Colegiului aferent exercițiului financiar 2008 (6);

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Colegiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 124.

      (2)  JO L 252, 25.9.2010, p. 232.

      (3)  JO L 248, 16.9.2002, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.

      (6)  Decizia privind închiderea conturilor Colegiului European de Poliție pentru exercițiul financiar 2008 se va adopta în cadrul unei perioade ulterioare de sesiune, în conformitate cu articolul 5 alineatul (2) litera (b) primul paragraf din Anexa VI la Regulamentul de procedură al Parlamentului European.
    ---documentbreak---

               7.12.2010

               RO

               Jurnalul Oficial al Uniunii Europene

               L 320/12

         REZOLUȚIA PARLAMENTULUI EUROPEAN
   din 7 octombrie 2010
   conținând observațiile care fac parte integrantă din decizia privind descărcarea de gestiune pentru execuția bugetului Colegiului European de Poliție aferent exercițiului financiar 2008
   PARLAMENTUL EUROPEAN,
   având în vedere conturile anuale ale Colegiului European de Poliție pentru exercițiul financiar 2008,
   având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2008, însoțit de răspunsurile Colegiului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere Decizia sa din 5 mai 2010 (2) de amânare a deciziei de descărcare de gestiune pentru exercițiul financiar 2008, precum și răspunsurile directorului Colegiului European de Poliție,
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,
   având în vedere articolul 77 și anexa VI la Regulamentul său de procedură,
   având în vedere al doilea raport al Comisiei pentru control bugetar (A7-0253/2010),

               A.

               întrucât Colegiul a fost instituit în 2001 și a fost transformat, începând de la 1 ianuarie 2006, într-un organism comunitar în sensul articolului 185 din Regulamentul financiar, intrând, astfel, în sfera de aplicare a Regulamentului financiar cadru aplicabil agențiilor;

               B.

               întrucât, în Raportul său privind conturile anuale ale Colegiului pentru exercițiul financiar 2006, Curtea de Conturi a formulat o opinie cu rezerve în ceea ce privește legalitatea și regularitatea operațiunilor subiacente, bazându-se pe faptul că procedurile de achiziții publice nu respectau dispozițiile Regulamentului financiar;

               C.

               întrucât, în Raportul său privind conturile anuale ale Colegiului pentru exercițiul financiar 2007, Curtea de Conturi a formulat o opinie cu rezerve în ceea ce privește fiabilitatea conturilor și în ceea ce privește legalitatea și regularitatea operațiunilor subiacente;

               D.

               întrucât, în Raportul său privind conturile anuale ale Colegiului pentru exercițiul financiar 2008, Curtea de Conturi a făcut unele observații, fără a formula totuși rezerve, în ceea ce privește fiabilitatea conturilor și a formulat o opinie cu rezerve în ceea ce privește legalitatea și regularitatea operațiunilor subiacente;

               E.

               întrucât Parlamentul, prin Decizia sa din 5 mai 2010 menționată anterior, a decis să amâne acordarea descărcării de gestiune pentru exercițiul financiar 2008,

      Observații generale

      Recurența problemelor majore din cadrul Colegiului

               1.

               consideră inacceptabil faptul că, de la crearea sa ca agenție în 2006, Colegiul nu a reușit încă să respecte standardele de bună administrare care sunt așteptate de la o agenție de reglementare; subliniază faptul că, din 2006, numeroase audituri au indicat probleme legate de respectarea de către Colegiu a normelor financiare ale UE, a normelor UE privind personalul și a sistemului contabil, precum și deficiențe la nivelul gestionării bugetului, al resurselor umane, al procedurilor de achiziții publice și al normelor privind cheltuielile cu formarea profesională; este la curent cu faptul că îmbunătățirea practicilor din cadrul Colegiului se așteaptă să devină completă începând abia cu 2014, când este prevăzută implementarea deplină a planului multianual al Colegiului (aprobat de consiliul de administrație în mai 2010); nu poate accepta, prin urmare, ideea că CEPOL are nevoie de cel puțin nouă ani (2006-2014) pentru a atinge un standard acceptabil de bună administrare așteptat de la o agenție de reglementare;

      Administrarea Colegiului în perioada 2006-2009

               2.

               consideră inacceptabilă lipsa de responsabilitate și de profesionalism a fostului director, responsabil în fața Parlamentului pentru execuția bugetului 2008; subliniază următoarele constatări raportate de Președinția cehă la 18 mai 2009:

                           —

                           administrarea deficitară a Colegiului: în legătură cu constatările Serviciului de Audit Intern, Comisia a oferit sprijin Colegiului, dar directorul acestuia nu a contactat nici DG JLS și nici DG BUDG;

                           —

                           comunicarea în cadrul secretariatului: lipsa de comunicare și de încredere între director și personal a condus la conflicte prelungite;

                           —

                           lipsa transparenței: în loc să identifice problemele și să solicite recomandări din partea consiliului de administrație sau a Comisiei, directorul nu a comunicat informațiile, care au fost apoi descoperite întâmplător;

                           —

                           responsabilitatea directorului față de consiliul de administrație al Colegiului: directorul nu a respectat deciziile consiliului de administrație;

               3.

               regretă lipsa unei reacții adecvate din partea consiliului de administrație al Colegiului la greșelile manageriale ale fostului director, datorată temerii de a nu afecta imaginea agenției;

               4.

               consideră inacceptabilă neaplicarea de către consiliul de administrație a unei sancțiuni disciplinare fostului director, fapt motivat în special de eventualitatea unui recurs din partea acestuia;

               5.

               insistă, prin urmare, asupra responsabilității consiliului de administrație al Colegiului și sugerează aducerea unor modificări la acest nivel pentru a se evita repetarea unei astfel de situații în viitor; solicită reconsiderarea poziției Comisiei, astfel încât aceasta să dispună de drept de vot și să poată acționa ca minoritate de blocare în raport cu deciziile legate de gestiunea bugetară, financiară și administrativă în cadrul consiliului de administrație al Colegiului și al altor agenții ale Uniunii;

      Deficiențe structurale

               6.

               pe lângă aceasta, pune la îndoială capacitatea Colegiului de a-și depăși în întregime problemele structurale legate de:

                           —

                           dimensiunea redusă a Colegiului, care pune sub semnul întrebării capacitatea sa de a face față în mod eficace caracterului complex al normelor financiare și al celor privind personalul ale UE;

                           —

                           amplasarea secretariatului Colegiului la Bramshill, la aproximativ 70 km de Londra, fapt care prezintă o serie de dezavantaje în ceea ce privește, printre altele, recrutarea și legăturile transportului în comun;

                           —

                           costul guvernării Colegiului, care nu este neglijabil, dat fiind că, în timp ce personalul numără doar 24 de membri, consiliul de administrație este compus din 27 de membri (cifrele datează de la începutul exercițiului financiar 2008);

               7.

               propune, prin urmare, să fie examinată posibilitatea de a anexa Colegiul la Europol, ca soluție concretă la problemele structurale și cronice ale Colegiului; propune, de asemenea, ca serviciile Curții de Conturi să verifice amănunțit agențiile de reglementare pentru a examina, printre altele, proporția costurilor de funcționare, de guvernare și operaționale și pentru a evalua modalități de abordare a problemelor structurale și de altă natură, în vederea completării evaluării agențiilor de reglementare realizate de Comisie;

      Poziția Curții de Conturi

               8.

               constată că serviciile Curții de Conturi nu sunt în măsură să transmită în scurt timp un aviz sub formă de scrisoare prin care să evalueze punerea în aplicare a planului de acțiune al Colegiului, astfel cum a solicitat Parlamentul la punctul 23 din Rezoluția sa (6) care face parte integrantă din Decizia sa din 5 mai 2010 privind descărcarea de gestiune pentru exercițiul financiar 2008; ține seama însă în mod corespunzător de declarația Curții de Conturi conform căreia aceasta a prezentat în detaliu în rapoartele sale anuale specifice din 2006-2008 problemele pe care le-a constatat în cadrul Colegiului;

      Planul de acțiune al Colegiului pentru perioada 2010-2014

               9.

               constată că noul director al Colegiului a prezentat la timp planul de acțiune, așa cum a solicitat Parlamentul la punctul 22 din Rezoluția din 5 mai 2010 menționată anterior; regretă însă lipsa de exactitate în descrierea acțiunilor specifice care urmează a fi întreprinse de către Colegiu; regretă, de asemenea, că cei mai mulți dintre indicatorii propuși de Colegiu sunt vagi și nu contribuie întotdeauna în mod clar la evaluarea realizării obiectivelor;

               10.

               observă că, în raport cu cererea Parlamentului de a adopta un plan de acțiune, directorul Colegiului și consiliul de administrație al acestuia au estimat o perioadă realistă de patru ani (2010-2014) necesară pentru atingerea obiectivelor prezentate în anexa la Rezoluția Parlamentului din 5 mai 2010 menționată anterior; prin urmare, nu poate accepta ideea că CEPOL are nevoie de încă patru ani pentru a atinge un standard acceptabil de bună administrare așteptat de la o agenție de reglementare;

               11.

               solicită directorului Colegiului să informeze, la fiecare șase luni, autoritatea care acordă descărcarea de gestiune cu privire la progresele înregistrate în punerea în aplicare a planului de acțiune;

      Observații specifice

      Validarea procedurilor financiare și a noului sistem contabil (articolul 43 din Regulamentul financiar cadru)

               12.

               își exprimă îngrijorarea cu privire la dificultățile întâmpinate în 2008 în ceea ce privește trecerea de la vechiul sistem contabil la ABAC și implementarea cu întârziere a unui sistem contabil adecvat, dificultăți care prezintă în continuare un risc pentru calitatea informațiilor financiare privind reportările din exercițiul anterior, utilizarea veniturilor alocate și corelația cu anumite cifre din bilanțul aferent exercițiului 2007; își exprimă profunda preocupare cu privire la faptul că acțiunile Colegiului sunt acum întârziate până în 2011 din cauza demisiei a doi dintre actorii-cheie din circuitul financiar: contabilul și responsabilul financiar și cu bugetul;

               13.

               subliniază că auditul efectuat de Curtea de Conturi asupra unui eșantion de angajamente (a se vedea punctul 15 din Raportul Curții cu privire la conturile anuale ale Colegiului) a relevat că în trei cazuri nu exista o pistă de audit cu ajutorul căreia să se poată reconstitui execuția financiară, astfel încât nu a fost posibil să se realizeze o concordanță cu soldurile de închidere ale acestor angajamente în conturile de la 31 decembrie 2008;

               14.

               subliniază că, în Raportul său anual specific pentru 2006, Curtea de Conturi menționase deja că CEPOL nu a introdus sistemele și procedurile necesare care să îi permită să întocmească un raport financiar în conformitate cu cerințele Regulamentului financiar cadru aplicabil agențiilor;

      Programarea și monitorizarea bugetară

               15.

               își exprimă îngrijorarea cu privire la deficiențele Colegiului în programarea și monitorizarea execuției bugetului; observă, în special, că în 2008 a fost necesară reportarea a 31 % din bugetul total al Colegiului; consideră că măsurile propuse de Colegiu în această privință sunt inadecvate și vagi;

               16.

               constată că pentru exercițiul bugetar 2007 au fost anulate peste 20 % (0,5 milioane EUR) din creditele Colegiului reportate din exercițiul precedent;

      Gestiunea financiară a activităților Colegiului

               17.

               își exprimă îngrijorarea cu privire la gestiunea financiară a activităților Colegiului; observă, în special, că pentru 2008 Curtea a semnalat:

                           —

                           absența angajamentelor juridice în trei cazuri, în valoare totală de 39 500 EUR;

                           —

                           absența angajamentelor bugetare care precedă angajamente juridice în nouă cazuri, în valoare totală de 244 200 EUR;

                     și consideră că măsurile propuse de Colegiu în această privință sunt inadecvate și vagi;

      Mediul de control al achizițiilor publice

               18.

               își exprimă preocuparea cu privire la nerespectarea constantă de către Colegiu a Regulamentului financiar în legătură cu normele privind achizițiile publice; observă, în special, existența unor nereguli în procedura de atribuire a unui contract de achiziții de bunuri, în valoare de aproximativ 2 % din cheltuielile operaționale din 2008;

               19.

               subliniază că, în rapoartele sale anuale specifice pentru 2006 și 2007, Curtea de Conturi criticase deja Colegiul pentru lipsa documentației necesare pentru a justifica nevoia de a cumpăra anumite bunuri și pentru a explica recurgerea la un anumit furnizor;

      Mediul de verificare a cheltuielilor

               20.

               subliniază că, în 2008, Curtea de Conturi a identificat numeroase cazuri de nerespectare a normelor administrative și financiare aplicabile cheltuielilor de organizare a cursurilor și seminariilor, care reprezintă o parte importantă (64 %) a cheltuielilor operaționale ale Colegiului; constată că aceste nereguli au vizat în principal: lipsa documentelor justificative pentru cheltuielile efectuate, absența unor confirmări de participare, lipsa unor facturi originale și a documentelor necesare pentru rambursarea cheltuielilor de cazare și nesolicitarea de informații privind cheltuielile de deplasare efectuate de experți; solicită Colegiului să ia măsuri pentru a asigura o capacitate adecvată de verificare ex ante și ex post;

               21.

               își exprimă preocuparea cu privire la faptul că, în rapoartele sale anuale specifice pentru 2006 și 2007, Curtea de Conturi remarcase deja că creditele bugetare nu erau folosite în conformitate cu principiul bunei gestiuni financiare (articolul 25 din Regulamentul financiar al Colegiului);

      Credite utilizate pentru acoperirea cheltuielilor în interes personal

               22.

               regretă faptul că auditul extern privind utilizarea creditelor pentru acoperirea cheltuielilor în interes personal, anunțat de Colegiu și urmând să fie efectuat de o societate externă, nu a fost încă lansat; prin urmare, își exprimă preocuparea cu privire la această întârziere care nu va facilita cu siguranță activitatea societății externe în cauză;

               23.

               observă că, în răspunsul dat în urma audierii din 25 ianuarie 2010, directorul de la acea vreme a comunicat membrilor Comisiei pentru control bugetar că fondurile au fost recuperate; remarcă însă că o sumă de 2 320,77 GBP, reprezentând cheltuieli cu transportul și taxiul efectuate în 2007, nu pare să fi fost recuperată încă;

               24.

               observă, de asemenea, că nu este clară încă valoarea cheltuielilor legate de utilizarea telefoanelor mobile și a mașinilor de către personal;

               25.

               subliniază faptul că, în Raportul său anual specific pentru 2007, Curtea de Conturi semnalase deja că auditorii nu pot examina toate plățile efectuate în 2007 întrucât nu este posibilă nici cuantificarea sumelor cheltuite neregulamentar în scopuri personale, nici identificarea tuturor tipurilor de cheltuieli în interes personal efectuate;

      Gestionarea resurselor umane: utilizarea de personal interimar în posturi sensibile

               26.

               este îngrijorat de faptul că, până în prezent, a fost angajat personal interimar pentru îndeplinirea activităților financiare; constată că abia în 2009 Colegiul a publicat un anunț de concurs pentru recrutarea unui coordonator pentru standardele de control intern, iar interviurile pentru acest post au fost programate pentru începutul anului 2010; își exprimă preocuparea cu privire la faptul că doi actori-cheie din circuitul financiar (contabilul și responsabilul financiar și cu bugetul) au demisionat recent;

               27.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 5 mai 2010 (7) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 124.

      (2)  JO L 252, 25.9.2010, p. 232.

      (3)  JO L 248, 16.9.2002, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.

      (6)  JO L 252, 25.9.2010, p. 233.

      (7)  JO L 252, 25.9.2010, p. 241.


title: 2012/80/UE: Decizia Consiliului din 10 februarie 2012 de numire a patru membri cehi și a patru supleanți cehi în cadrul Comitetului Regiunilor

text:
               14.2.2012

               RO

               Jurnalul Oficial al Uniunii Europene

               L 40/9

         DECIZIA CONSILIULUI
   din 10 februarie 2012
   de numire a patru membri cehi și a patru supleanți cehi în cadrul Comitetului Regiunilor
   (2012/80/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului ceh,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Patru locuri de membri în cadrul Comitetului Regiunilor au devenit vacante ca urmare a încheierii mandatelor domnului Jiří BYTEL, domnului Jan KUBATA, doamnei Helena LANGŠÁDLOVÁ și domnului Juraj THOMA. Patru locuri de supleanți în cadrul Comitetului Regiunilor au devenit vacante ca urmare a încheierii mandatelor doamnei Ivana ČERVINKOVÁ, domnului Tomáš CHALUPA, doamnei Sylva KOVÁČIKOVÁ și domnului Tomáš ÚLEHLA,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           domnul Ondřej BENEŠÍK, starosta obce Strání;

                           —

                           doamna Štěpánka FRAŇKOVÁ, primátorka statutárního města Pardubic;

                           —

                           domnul Dan JIRÁNEK, primátor statutárního města Kladna;

                           —

                           domnul Juraj THOMA, primátor statutárního města Českých Budějovic (schimbare de mandat);

                     și

               (b)

               în calitate de supleanți:

                           —

                           domnul Pavel BRANDA, místostarosta obce Rádlo;

                           —

                           doamna Sylva KOVÁČIKOVÁ, zastupitelka města Bílovec (schimbare de mandat);

                           —

                           domnul Jan MAREŠ, primátor statutárního města Chomutova;

                           —

                           domnul Robert ZEMAN, místostarosta města Prachatic.

         Articolul 2
   Prezenta decizie intră în vigoare la data adoptării.

      Adoptată la Bruxelles, 10 februarie 2012.

            Pentru Consiliu

            Președintele

         C. ANTORINI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia (UE) 2017/1735 a Parlamentului European din 27 aprilie 2017 privind descărcarea de gestiune pentru execuția bugetului întreprinderii comune ECSEL aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/346

         DECIZIA (UE) 2017/1735 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului întreprinderii comune ECSEL aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale întreprinderii comune ECSEL pentru exercițiul financiar 2015,

               —

               având în vedere Raportul Curții de Conturi privind conturile anuale ale întreprinderii comune ECSEL pentru exercițiul financiar 2015, însoțit de răspunsul întreprinderii comune (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a întreprinderii comune în ceea ce privește execuția bugetară pentru exercițiul financiar 2015 (05875/2017 – C8-0091/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 209,

               —

               având în vedere Regulamentul (UE) nr. 561/2014 al Consiliului din 6 mai 2014 privind înființarea întreprinderii comune ECSEL (4), în special articolul 12,

               —

               având în vedere Regulamentul delegat (UE) nr. 110/2014 al Comisiei din 30 septembrie 2013 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (5),

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar (A8-0113/2017),

               1.

               acordă directorului executiv al întreprinderii comune ECSEL descărcarea de gestiune pentru execuția bugetului întreprinderii comune aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune ECSEL, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 473, 16.12.2016, p. 24.

      (2)  JO C 473, 16.12.2016, p. 25.

      (3)  JO L 298, 26.10.2012, p. 1.

      (4)  JO L 169, 7.6.2014, p. 152.

      (5)  JO L 38, 7.2.2014, p. 2.


title: Decizia (UE) 2017/1738 a Parlamentului European din 27 aprilie 2017 privind descărcarea de gestiune pentru execuția bugetului întreprinderii comune Pile de combustie și hidrogen 2 aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/351

         DECIZIA (UE) 2017/1738 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului întreprinderii comune Pile de combustie și hidrogen 2 aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale întreprinderii comune Pile de combustie și hidrogen 2 pentru exercițiul financiar 2015,

               —

               având în vedere Raportul Curții de Conturi privind conturile anuale ale întreprinderii comune „Pile de combustie și hidrogen” pentru exercițiul financiar 2015, însoțit de răspunsul întreprinderii comune (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a întreprinderii comune în ceea ce privește execuția bugetară pentru exercițiul financiar 2015 (05875/2017 – C8-0090/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 209,

               —

               având în vedere Regulamentul (UE) nr. 559/2014 al Consiliului din 6 mai 2014 privind înființarea întreprinderii comune Pile de combustie și hidrogen 2 (4), în special articolul 12,

               —

               având în vedere Regulamentul delegat (UE) nr. 110/2014 al Comisiei din 30 septembrie 2013 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (5),

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar (A8-0109/2017),

               1.

               acordă directorului executiv al întreprinderii comune Pile de combustie și hidrogen 2 descărcarea de gestiune pentru execuția bugetului întreprinderii comune aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune Pile de combustie și hidrogen 2, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 473, 16.12.2016, p. 47.

      (2)  JO C 473, 16.12.2016, p. 49.

      (3)  JO L 298, 26.10.2012, p. 1.

      (4)  JO L 169, 7.6.2014, p. 108.

      (5)  JO L 38, 7.2.2014, p. 2.


title: Decizia reprezentanților guvernelor statelor membre, reuniți în cadrul Consiliului, din 25 iunie 1996 de instituire a unui document de călătorie provizoriu

text:
               18/Volumul 01

               RO

               Jurnalul Ofícial al Uniunii Europene

               20

         41996D0409

               L 168/4

               JURNALUL OFÍCIAL AL UNIUNII EUROPENE

      DECIZIA REPREZENTANȚILOR GUVERNELOR STATELOR MEMBRE, REUNIȚI ÎN CADRUL CONSILIULUI,

   din 25 iunie 1996
   de instituire a unui document de călătorie provizoriu
   (96/409/PESC)
   REPREZENTANȚII GUVERNELOR STATELOR MEMBRE ALE UNIUNII EUROPENE, REUNIȚI ÎN CADRUL CONSILIULUI,
   conștienți de faptul că elaborarea unui model uniform de document de călătorie provizoriu, eliberat de către statele membre cetățenilor Uniunii, acolo unde statul membru de origine al acestor cetățeni nu are reprezentanță diplomatică sau consulară permanentă sau în alte situații descrise în cadrul reglementărilor din anexa II la prezenta decizie, este în conformitate cu dispozițiile articolului 8c din Tratatul de instituire a Comunității Europene,
   considerând că instituirea unui document de călătorie provizoriu comun ar putea fi de un real ajutor cetățenilor Uniunii aflați în dificultate,
   având convingerea că instituirea acestui document va demonstra în mod clar avantajele practice ale statutului de cetățean al Uniunii,
   DECID:
   Articolul 1
   Se instituie un document de călătorie provizoriu, al cărui model uniform este prevăzut în anexa I, care face parte integrantă din prezenta decizie.
   Regulile care stau la baza eliberării documentului de călătorie provizoriu și măsurile de securizare aferente sunt prevăzute în anexele II și III și fac parte integrantă din prezenta decizie. Regulile și măsurile respective pot fi modificate prin acordul unanim al statelor membre; modificările aduse produc efecte după o lună de la adoptarea lor, cu excepția cazului în care un stat membru solicită reexaminarea acestora la nivel ministerial.
   Articolul 2
   Prezenta decizie produce efecte după notificarea Secretariatului General al Consiliului de către toate statele membre asupra finalizării procedurilor prevăzute de sistemul juridic al acestora în scopul aplicării prezentei decizii.
   Articolul 3
   Prezenta decizie se publică în Jurnalul Oficial.

      Adoptată la Luxemburg, la 25 iunie 1996.

            Pentru Consiliu

            Președintele

         M. PINTO

   ANNEX IANNEXE IANEXO IBILAG IANLAGE IΠΑΡΑΡΤΗΜΑ IIARSCRÍBHINN IALLEGATO IBIJLAGE IANEXO ILIITE IBILAGE I

   ANEXA II
   REGULI PENRU ELIBERAREA DOCUMENTULUI DE CĂLĂTORIE PROVIZORIU
   1.   Documentul de călătorie provizoriu (DCP), al cărui model uniform este prezentat în anexa I, este un act de călătorie care poate fi eliberat pentru o singură călătorie către statul membru al cărui resortisant este solicitantul, țara de reședință permanentă sau, în mod excepțional, către altă destinație. Documentul poate fi eliberat oricărui resortisant din statele membre cu autorizarea statului al cărui resortisant este persoana interesată.
   2.   DCP poate fi eliberat dacă sunt îndeplinite cumulativ următoarele condiții:

               (a)

               beneficiarul al cărui pașaport sau document de călătorie s-a pierdut, a fost furat ori distrus sau este temporar indisponibil trebuie să fie resortisant al unui stat membru și

               (b)

               beneficiarul să se afle pe teritoriul unei țări în care statul membru al cărui resortisant este nu are reprezentanță diplomatică sau consulară accesibilă, în măsură să elibereze un document de călătorie sau în care statul respectiv nu este reprezentat în alt mod și

               (c)

               dacă s-a obținut aprobarea autorităților din statul membru de origine al persoanei respective.

         3.   Solicitantul DCP trebuie să completeze un formular și să îl trimită, împreună cu fotocopii, certificate pentru conformitate ale tuturor actelor care fac dovada identității și cetățeniei, prin curier diplomatic unei autorități desemnate în acest scop din statul membru al cărui resortisant este. Solicitantul nu se adresează obligatoriu autorității celei mai apropiate, dacă altă autoritate din zonă se dovedește mai potrivită. Unitatea emitentă va percepe și reține solicitantului taxele și comisioanele pe care le aplică în mod normal la eliberarea unui pașaport în regim de urgență. Dacă este cazul, solicitanții care nu dispun de posibilități financiare suficiente pentru a acoperi alte cheltuieli locale aferente primesc fondurile necesare în conformitate cu instrucțiunile date de către statul membru de origine la data solicitării.
   4.   DCP trebuie să fie valabil pe o perioadă puțin mai mare decât perioada minimă necesară efectuării călătoriei pentru care a fost eliberat. În calcularea acestei perioade se ține cont de opririle pe timpul nopții și de legăturile de călătorie care trebuie efectuate.
   5.   În vederea ținerii evidenței, o fotocopie a fiecărui document eliberat trebuie păstrată de către unitatea emitentă, iar alta trebuie trimisă autorității statului membru al cărui resortisant este solicitantul.
   6.   Fiecare stat membru poate extinde aplicarea acestor reguli asupra altor persoane aflate în legătură cu acesta și pe care este dispus să le admită.
   ANEXA III
   MĂSURI DE SECURIZARE A DOCUMENTELOR DE CĂLĂTORIE PROVIZORII
   Documentele de călătorie provizorii (DCP) vor fi realizate și eliberate în conformitate cu următoarele măsuri de securizare:
   1.   Dimensiuni

               deschis:

               18 × 13 cm;

               pliat:

               9 × 13 cm.

         2.   Hârtia

   DCP vor fi tipărite pe hârtie securizată, netratată cu produși de albire optică (aproximativ 90 g/m2), prin utilizarea unui filigran standard „CHAIN WIRES” protejat legal în numele producătorului documentului, cu două fire invizibile (albastru și galben, SSI/05) fluorescente la lumină ultravioletă și reactive la ștergerea chimică.
   3.   Sistemul de numerotare

   Fiecare stat membru va aplica pe documente un sistem centralizat de numerotare, combinat cu inițialele statului membru emitent, după cum urmează:

               Belgia

               = B

                           –

                           [OOOOO]

               Danemarca

               = DK

                           –

                           [OOOOO]

               Germania

               = D

                           –

                           [OOOOO]

               Grecia

               = GR

                           –

                           [OOOOO]

               Spania

               = E

                           –

                           [OOOOO]

               Franța

               = F

                           –

                           [OOOOO]

               Irlanda

               = IRL

                           –

                           [OOOOO]

               Italia

               = I

                           –

                           [OOOOO]

               Luxemburg

               = L

                           –

                           [OOOOO]

               Țările de Jos

               = NL

                           –

                           [OOOOO]

               Austria

               = A

                           –

                           [OOOOO]

               Portugalia

               = P

                           –

                           [OOOOO]

               Finlanda

               = FIN

                           –

                           [OOOOO]

               Suedia

               = S

                           –

                           [OOOOO]

               Regatul Unit

               = UK

                           –

                           [OOOOO]

         Numărul va fi embosat pe paginile 1 și 4 ale documentului, utilizându-se caractere OCR-B, de culoare neagră cu fluorescență verde la lumină UV.
   4.   Aplicarea fotografiei titularului

   Fotografia titularului trebuie aplicată ferm pe document, astfel încât să nu poată fi îndepărtată ușor. Fotografia va fi laminată în conformitate cu practica națională, fiind de la sine înțeles că statele membre vor lua măsurile necesare pentru a asigura un nivel corespunzător de securizare a documentului respectiv.
   5.   Introducerea datelor personale ale titularului

   Se va aplica o metodă consecventă de introducere a datelor personale ale titularului pe formularul DCP. Datele vor fi introduse prin scriere de mână sau dactilografiate și vor fi acoperite cu material laminat.
   6.   Sigiliul autorității emitente

   La eliberarea unui DCP, sigiliul autorității emitente se va aplica parțial pe document și parțial pe fotografia titularului.
   7.   Măsuri suplimentare de securizare

   DCP va fi prevăzut cu un fond de protecție cu ghioș și embosare indirectă, în patru culori, pe paginile unde se introduc datele, ținându-se cont de tehnica imprimării irizate.
   Se va utiliza următoarea tehnologie de tipărire:

               —

               HELIOGRAVURĂ, față, inclusiv textul de la pagina 1, imagine ascunsă și microcaractere integrate cu cerneală albastră reflex;

               —

               OFFSET, recto și verso, în două culori și IRIS;

               —

               1: text, în albastru reflex;

               —

               2: fond antiscanner, în albastru deschis;

               —

               3: fond cu ghioș cu efect IRIS în două culori, verde și violet, a doua culoare având fluorescență galbenă la lumină UV.

         Cernelurile folosite trebuie să fie rezistente la copiere, iar tentativele de a realiza copii color trebuie să genereze abateri de culoare ușor observabile. În plus, cel puțin o culoare trebuie să conțină agenți fluorescenți. Cernelurile trebuie să conțină și reactivi împotriva ștergerii chimice.
   8.   Formularele de tipărire

   Se vor utiliza formulare de tipărire cu fond cu ghioș multicolor, special realizat pentru acest tip de document, cu microcaractere integrate.
   9.   Păstrarea formularelor DCP necompletate

   Pentru a reduce riscul falsificării sau contrafacerii, toate statele membre vor asigura depozitarea antifurt a formularelor DCP necompletate.